CELEX: 62018TN0077
Language: sl
Date: 2018-02-12 00:00:00
Title: Zadeva T-77/18: Tožba, vložena 12. februarja 2018 – VE/ESMA

16.4.2018   
            
            
               SL
            
            
               Uradni list Evropske unije
            
            
               C 134/26
            
         Tožba, vložena 12. februarja 2018 – VE/ESMA
   (Zadeva T-77/18)
   (2018/C 134/37)
   Jezik postopka: angleščina
   
      Stranki
   
   
      Tožeča stranka: VE (zastopnici: L. Levi in N. Flandin, odvetnici)
   
      Tožena stranka: Evropski organ za vrednostne papirje in trge (ESMA)
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je ta tožba dopustna in utemeljena;
            
         
               —
            
            
               ocenjevalno poročilo glede tožeče stranke za leto 2016 razglasi za nično v delu, v katerem je bila delovna uspešnost tožeče stranke ocenjena za „nezadovoljivo“;
            
         
               —
            
            
               hkrati, če je potrebno, za nično razglasi odločbo ESMA z dne 6. novembra 2017, s katero je bila pritožba tožeče stranke zavrnjena;
            
         
               —
            
            
               naloži odškodnino za moralno škodo, ki je nastala tožeči stranki, ex aequo et bono ocenjeno na 10 000 EUR; in
            
         
               —
            
            
               naloži plačilo vseh stroškov, ki so njenim zastopnikom nastali s to tožbo.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri razloge.
   
               1.
            
            
               S prvim tožbenim razlogom zatrjuje nezakonitost, do katere naj bi prišlo, ker je ESMA sprejel navodila za ocenjevanje, ne da bi jih prej posredoval Odboru uslužbencev v skladu s členom 110 Kadrovskih predpisov.
            
         
               2.
            
            
               Z drugim tožbenim razlogom zatrjuje kršitev člena 43(1) Kadrovskih predpisov in navodil za ocenjevanje, saj naj bi tožena stranka storila več očitnih napak pri presoji:
               
                           —
                        
                        
                           očitne napake pri presoji glede glavnih nalog tožeče stranke, kar zadeva merila „učinkovitost“, „sposobnosti“ in „ravnanje“; in
                        
                     
                           —
                        
                        
                           napake pri presoji, ki jih je tožena stranka storila v zvezi z drugimi nalogami tožeče stranke.
                        
                     
         
               3.
            
            
               S tretjim tožbenim razlogom zatrjuje kršitev dolžnosti skrbnega ravnanja in dobrega upravljanja, kar zadeva zdravstvene težave tožeče stranke, odsotnost navodil tožeči stranki, neugodne delovne pogoje in odsotnost ustreznih izobraževanj.